
Nr. 4.934 din 23 august 2022
REFERAT DE APROBARE

la proiectul de hotărâre privind desemnarea reprezentanților Consiliului Local al Comunei Vulcana-Băi în Consiliul de administrație al Școlii Gimnaziale „Ion MAREȘ” Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare desemnarea reprezentanților Consiliului Local al Comunei Vulcana-Băi în Consiliul de administrație al Școlii Gimnaziale „Ion MAREȘ” Vulcana-Băi.

Sediul materiei privind această capacitate a Consiliului Local îl reprezintă:
a) art. 1 alin. (2), art. 3, art. 95 alin.(2) , art. 96, art. 98, art. 105 alin. (1) art. 129 alin. (1), alin. (2) lit. d) și alin. (7) lit. a) din Ordonanța de urgență a Guvernului  nr. 57/2019 privind Codul administrativ,

b) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

c) art. 5 din Metodologia-cadru de organizare şi funcționare a consiliului de administrație din unitățile de învățământ preuniversitar aprobată prin Ordinul Ministrului Educației Naționale  nr. 4.619/2014, cu modificările și completările ulterioare;
d) Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

e) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

f) Hotărârii Consiliului Local nr. 52 din 27 iulie 2022 privind alegerea președintelui de ședință pentru durata ședinței următoare;;
ținând seama că ȘCOALA GIMNAZIALĂ „Ion MAREȘ” Vulcana-Băi, str. Alexandru Ioan CUZA, nr. 85,  este singura unitate de învățământ cu personalitate juridică de la nivelul comunei Vulcana-Băi, având ca părți ale acesteia următoarele structuri de învățământ, fără personalitate juridică – și subordonate primarului comunei Vulcana-Băi, respectiv:

a)
ȘCOALA GIMNAZIALĂ „Vlad ȚEPEȘ” Vulcana de Sus, str. Tudor VLADIMIRESCU, nr. 36;

b)
GRĂDINIȚA CU PROGRAM NORMAL „Albă ca zăpada” Vulcana-Băi, str. Vlad ȚEPEȘ, nr. 2;

c)
GRĂDINIȚA CU PROGRAM NORMAL „Paradisul copiilor” Vulcana de Sus, str. Tudor VLADIMIRESCU, nr. 38,

luând în considerare faptul că preoții parohi sunt invitați permanenți la ședințele Consiliului Local și îndeaproape cunoscători ai intereselor și nevoilor marii majorități a locuitorilor comunei, pe fondul misiunii Bisericii, care împreună cu familia și cu școala, sunt „vârfurile unui triunghi” de creatori de valori sociale, și că aceștia, la solicitarea primarului comunei, și-au dat acordul în a îndeplini calitatea de reprezentanți ai Consiliului Local în Consiliul de administrație al Școlii Gimnaziale „Ion MAREȘ” Vulcana-Băi,  
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind desemnarea reprezentantului Consiliului Local al Comunei Vulcana-Băi în Consiliul de administrație al Școlii Gimnaziale „Ion MAREȘ” Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,

Emil DRĂGHICI

